分类：社会民生-宗教
问题：我手何似佛手，我脚何似驴脚？如题 
如题
回答：真净文颂  　　我手何似佛手。翻覆谁辨好丑。若是师子之儿。野干谩为开口。  　　我脚何似驴脚。隐显千差万错。豁开金刚。看取目前善恶。  　　人人有个生缘处。认著依然还失路。长空云破月华明。东西南北从君去。  景福顺（蜀人嗣南禅师）  　　长江云散水滔滔。忽尔狂风浪便高。不识渔家玄妙意。却于浪里飐风涛。  　　南海波斯入大唐。有人别宝便商量。或时遇贱或时贵。日到西峰影渐长。  　　（黄龙老和尚。有个生缘语。山僧承嗣伊。今日为君举。为君举猫儿。偏解捉老鼠）。  南堂静（名道兴蜀人嗣五祖）  　　我手何似佛手。炉[革+(备-人)]钳锤扫帚。曾烹紫磨金身。光射七星牛斗。  　　我脚何似驴脚。白刃红旗闪烁。坐断百战场中。妙用六韬三略。  　　人人有个生缘。视听俯仰折旋。顶戴寰中日月。怀藏阃外威权。  圆悟勤  　　我手何似佛手。随分拈花折柳。忽然撞著头蛇。未免遭他一口。  　　我脚何似驴脚。赵州石桥略?啊：鋈恢鹌?隆１赖谷轿逶馈? 　　人人有个生缘。蹲身无地钻研。若也眼皮迸绽。累他桶底踢穿。  湛堂准  　　我手佛手。十八十九。云散月圆。痴人夜走。  　　我脚驴脚。放过一著。庞公笊篱。清平木杓。  　　人人生缘。北律南禅。道吾舞笏。华亭撑船。  海印信  　　我手佛手。谁人不有。直下分明。何须狂走。  　　我脚驴脚。高低踏著。雨过苔青。云开日烁。  　　问尔生缘。处处不疑。直语心无病。谁论是与非。  万庵  　　我手何似佛手。不用思前算后。世间多少痴人。只是随人背走。  　　我脚何似驴脚。拟议遭他毒药。又见白衣拜相。从前更无官爵。  　　人人有个生缘。桑梓人物骈阗。借问东邻西舍。西天十万八千。